CELEX: C2006/212/29
Language: lv
Date: 2006-09-02 00:00:00
Title: Lieta C-270/06: Prasība, kas celta 2006. gada 20. jūnijā — Eiropas Kopienu Komisija pret Austrijas Republiku

2.9.2006   
            
            
               LV
            
            
               Eiropas Savienības Oficiālais Vēstnesis
            
            
               C 212/17
            
         Prasība, kas celta 2006. gada 20. jūnijā — Eiropas Kopienu Komisija pret Austrijas Republiku
   (Lieta C-270/06)
   (2006/C 212/29)
   Tiesvedības valoda — vācu
   Lietas dalībnieki
   
      Prasītāja: Eiropas Kopienu Komisija (pārstāvji — H. Støvlbæk, pārstāvis, B. Wägenbaur, Rechtsanwalt)
   
      Atbildētāja: Austrijas Republika
   Prasītājas prasījumi:
   
               1.
            
            
               saskaņā ar EKL 226. pantu atzīt, ka, uzliekot atsevišķām kredītiestādēm, kas ir saistītas ar centrālo institūtu, pienākumu centrālajā iestādē glabāt (atbilstoši nosacījumiem, ko noteikusi centrālā iestāde) maksātnespējas rezervi, kas vienlīdzīga ar noteiktu procentuālo daļu no to noguldījumiem, un tādā veidā tiem liedzot iespēju noguldīt maksātnespējas rezervi citās Eiropas finanšu iestādēs, Austrijas Republika nav izpildījusi pienākumus, ko tai uzliek ar EKL 56. panta 1. punkts;
            
         
               2.
            
            
               piespriest atbildētājai atlīdzināt tiesāšanās izdevumus.
            
         Pamati un galvenie argumenti
   Saskaņā ar EKL 56. panta 1. punktu ir aizliegti visi kapitāla aprites ierobežojumi dalībvalstu, kā arī dalībvalstu un trešo valstu starpā. Šis aizliegums ir vairāk nekā atšķirīgas attieksmes novēršana starp saimnieciskās darbības subjektiem to izcelsmes dēļ, tas vispārēji sevī iekļauj jebkuru aizliegumu, kas padara mazāk pievilcīgu šīs pamatbrīvības veikšanu. Atbilstoši Tiesas judikatūrai dalībvalsts pasākumi, kas attur tās rezidentus no kredītu un ieguldījumu veikšanas citā dalībvalstī, ir uzskatāmi par ierobežojumiem brīvai kapitāla kustībai.
   Komisija uzskata, ka Austrijas Federālā banku likuma noteikums, kas uzliek par pienākumu noteiktām kredītiestādēm, kuras ir saistītas ar centrālo iestādi, glabāt centrālajā iestādē noteiktu procentuālu daļu no to maksātnespējas rezerves, ir ierobežojums brīvai kapitāla kustībai. Šāds pienākums liedz bankām noguldīt daļu no to maksātnespējas rezerves, kas atbilst obligātā noguldījuma summai, citās Eiropas kredītiestādēs un liedz iegūt citā dalībvalstī, veicot maksātnespējas rezerves pārskaitījumu uz ārvalstīm, lielāku atlīdzību, salīdzinot ar to atlīdzību, ko nodrošina centrālā iestāde.
   Apstrīdētais Austrijas Federālā banku likuma noteikums nevar tikt attaisnots, pamatojoties uz attaisnojošiem iemesliem, kas minēti EKL 58. pantā, ne arī pamatojoties uz patērētāju aizsardzības iemesliem vai citām neatliekamām sabiedrības interesēm.
   Kā to apstiprina Komisija, obligātais noguldījums centrālajā iestādē, kas ir noteikts ar attiecīgo likumu, nav vajadzīgs patērētāju aizsardzībai. Pirmkārt, Austrijā jau pastāv tiesību noteikumi attiecībā uz maksātnespējas garantiju, kas attiecas uz visām bankām, un, otrkārt, pastāv arī citi, mazāk ierobežojoši pasākumi, kas stiprina maksātnespējas garantiju, neierobežojot vai ierobežojot mazākā veidā brīvu kapitāla kustību. Pastāvošais noteikums patērētāju aizsardzībai var radīt pretējas sekas, tā kā tas liedz bankām klientu interesēs, iespējams arī daudz ienesīgākā veidā, ārvalstīs ieguldīt to maksātnespējas rezervi. Turklāt nepastāv jebkāds iemesls uzskatīt, ka atsevišķu banku bankrots varētu izraisīt ķēdes reakciju un radītu krājnoguldījumu bēgšanu uz citām bankām šajā jomā. Tik drūms scenārijs nav pamatots kaut vai vienīgi tāda iemesla dēļ, ka šādas analogas sistēmas, kas darbojas citās dalībvalstīs, šķiet dzīvotspējīgas, pat ar likumu neuzliekot pienākumu veikt noguldījumus, un tās jau vairākas desmitgades patstāvīgi darbojas, nenotiekot banku sērijveida bankrotiem.
   Tā kā šis ar likumu paredzētais attiecīgo kredītiestāžu pienākums tāpat nav vajadzīgs, lai nodrošinātu darījumu godīgumu vai Austrijas sektora finanšu labo slavu, kā arī efektīvu kredītiestāžu uzraudzību, tas ir nesamērīgs ierobežojums brīvai kapitāla kustībai.